ફેક્ટરીની નીચેની આવેલી એ હુંફાળી બખોલમાં રાત અને દિવસ તદ્દન અપ્રસ્તુત હતાં. ભોંયરાની ઉપરના દાદરાનું બારણું ધડામ અવાજ સાથે ખૂલે ત્યારે કાં તો દિવસ હોય કે પછી રાત! એમિલિયા શિન્ડલર ક્યારેક-ક્યારેક તેની મુલાકાતે આવી જતી હતી. એક વખત દાદર પર બૂટનો અવાજ આવ્યો, અને પથારીમાં બેઠાં જ મનોમન એ તાણ અનુભવી રહી! ભૂતકાળમાં વસાહતમાં થયેલી લશ્કરી કાર્યવાહી સમયે સંભળાતા હતા એવા જ એ અવાજો હતા!